NÁRODNÁ RADA SLOVENSKEJ REPUBLIKY

**VII. volebné obdobie**

**–––––––––––––––––––––––––––––––––––––––––––––––––––––––––––––––––––––––––––**

## Návrh

## Ústavný zákon

z ...................2017,

ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.

 Národná rada Slovenskej republiky sa uzniesla na tomto ústavnom zákone:

# Čl. I

 Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. sa mení a dopĺňa takto:

1. V čl. 2 sa odsek 1 dopĺňa písmenom zl), ktoré znie:

„zl) generálneho riaditeľa Sociálnej poisťovne“.

2. V čl. 5 ods. 1 sa na konci pripája táto veta: „Funkcia verejného funkcionára podľa čl. 2 ods. 1 písm. b) je okrem prípadov nezlučiteľnosti podľa Ústavy Slovenskej republiky, tohto ústavného zákona a zákonov nezlučiteľná aj s funkciou podľa čl. 2 ods. 1 písm. o), q) a zl).“.

3. V čl. 8 ods. 1 sa slová „až zk)“ nahrádzajú slovami „až zl)“.

4. V čl. 9 ods. 1 písm. a) a ods. 11 písm. a) sa slová „až zk)“ nahrádzajú slovami „až zl)“.

5. Za § 12a sa vkladá § 12b, ktorý vrátane nadpisu znie:

**„§ 12b**

**Prechodné ustanovenie k úprave účinnej od 1. júla 2017**

Ak verejný funkcionár vykonáva ku dňu účinnosti tohto ústavného zákona funkciu, zamestnanie alebo činnosť, ktorá je podľa tohto ústavného zákona nezlučiteľná s jeho funkciou verejného funkcionára, je povinný do 30 dní odo dňa nadobudnutia účinnosti tohto ústavného zákona ich vykonávanie skončiť alebo vykonať zákonom ustanovený právny úkon smerujúci k ich skončeniu.“.

# Čl. II

 Tento ústavný zákon nadobúda účinnosť 1. júla 2017.